Laerskool - Morgenzon Landbou Akademie - Laerskool - Morgenzon Landbou Akademie - Tuisblad
Danika van Loggerenberg
Nuwe Gr. 1's
Met hulle groot opgewondenheid en blink ogies heet MLA elke nuwe Graad Eentjies hartlik welkom hier by ons. Ons hoop dat julle sommer vinnig by ons sal tuis voel en diep spore as Landties sal trap!
Agter v.l.n.r.: Yolanda Lacanté, Simphiwe Sauhatse, Liza Jansen van Vuuren, Anton Meyer
Middel v.l.n.r.: Amanda Bundo, Munashé Mararahanda, Samu Nkonyane, Aphiwe Manana, Nipho Nkonyane
Voor v.l.n.r.: Nondumiso Hlatshwayo, Aisling Gunter
Laerskool VLR 2013
Anneri de Beer
Gr. 6 Veldskool
Grondslagfase Lees en Praat Fees
Morgenzon Landbou Akademie se Laerskool leerders het op 20 September 2011 deelgeneem aan die Grondslagfase se Lees en Praat Fees gehou te Ermelo. Ons kinders het baie goed gevaar en is ons baie trots op hulle sowel as op ons onderwysers wat weereens bewys het dat hulle van uitstaande gehalte is!
Ons uitslae was as volg:
Gr. 1: Mthokozisi Nkonyane behaal eerste plek in Afrikaans lees en ontvang ook 'n Trofee vir die algehele wenner in die leeskategorie vir Gr. 1.
Gr. 2: Jenny Botha behaal eerste plek in Afrikaans lees asook tweede plek in Engels lees.
Gr. 3: Martiens Jansen van Vuuren behaal eerste plek in Afrikaans lees en ontvang daarmee saam ook die boekprys.
V.l.n.r.: Mthokozisi Nkonyane, Jenny Botha en Martiens Jansen van Vuuren
MLA Laerskool het die volgende doelwitte:
Ons wil 'n stimulerende leeromgewing vir leerders skep waarin hulle gebalanseerd en in elke opsig kan groei en ontwikkel. Dit is veral belangrik dat hulle leer om vir hulleself te dink en so gou as moontlik selfstandig begin werk. Ons klein klassies maak dit vir ons makliker om hierdie doelwit te bereik en aan elke leerder se eie persoonlike behoeftes aandag te gee.
Ons wil onderwys van die hoogste moontlike gehalte aanbied en ons onderwysers het 'n passie daarvoor om seker te maak dat elke kind die beste moontlike resultate behaal. Ons ken elke kind en sy of haar vermoëns, baie goed en maak seker dat elkeen soveel as wat hulle in staat is, by ons opvoedingsprogram baat. Ons gebruik verskeie hulpmiddels om leer te bevorder en beskik oor ons mooi plaas om leerders se belangstelling in wat ons hulle leer, verder te stimuleer.
Ons beskou hartlike samewerking met die ouerhuis as baie belangrik en verneem graag wat die besondere behoeftes van ouers en van hulle kinders is. Hierdie goeie kummunikasie lei daartoe dat daar in die fynste besonderhede na leerders se behoeftes omgesien kan word.
Ons is gemeenskapsgerig en voorsien 'n diens wat uniek is aan ons dorp en distrik. 'n Professionele onderwys en opvoedingsdiens vir laerskoolkinders vanaf graad 1 tot graad 7. Ons is dus ook tot diens van ons gemeenskap en sy instellings om hulle drome vir ons kleiner kinders, te help bewaarheid.
Ons laerskool beskik oor puik, doelmatige fasiliteite met genoeg speelplek en speelapparate, om te verseker dat deur speel, kinders se verbeelding en oorspronklikheid gestimuleer word, en hulle ook binne 'n veilige ruimte aan sport- en kultuuraktiwiteite bekendgestel kan word. Ons benut ons besondere terrein, geboue en fasiliteite om 'n unieke leer- en ontwikkelingservaring vir die jonger kind te skep.
Ons stel die laerskoolkind bekend aan die mees gewildste sportsoorte en hulle neem op ligavlak aan kompeterende sportsoorte deel. So word die totale kind en sy ontwikkeling gedien en gebalanseerd vir die hoërskool voorberei.
Sportsoorte wat beoefen word, is: atletiek, netbal, rugby, hokkie, krieket, landloop, skaak, gholf, perdesport(spring/dresseer/skou) en jeugskou met 'n verskeidenheid diere.
Leerders word aangemoedig om aan kulturele aktiwiteite deel te neem en dit behels redenaarskompetisies, revue, olimpiades en toneel. 'n Groot groep van ons leerders is opgeneem in die Mpumalanga Hoëveld Jeugkoor.
Sosiale geleenthede leer jonger kinders om by ander aan te pas en om vriendskap te kan geniet. Ons bied aan: vlotresies op ons skool se plaasdam, lente-aande waar die Lenteprins en -prinses gekroon word, speletjies- en video-aande.
Daar word ook voorsiening gemaak vir Laerskool leerders in die koshuis.
MLA bied met trots aan:
Adres:Die Bult, MorgenzonTel: 017 793-3089 of 017 793-3058 of 082 806 2098 E-pos: landties@mweb.co.za of mlabemarking@mweb.co.za
info@eucsa.co.za / 0827728246
Besoekers tot datum: 204175
Copyright © 2013 Morgenzon Landbou Akademie. All Rights Reserved.